

[image: gerbonis saspiests laba kvalitate]

OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 

PAŠVALDĪBAS  DOMES  SĒDES  PROTOKOLA  IZRAKSTS


	Ogrē, Brīvības ielā 33
	Nr.10
	          2026. gada 30. jūlijā



22.
Par pilnvarojumu Ogres novada pilsētu, pilsētu un pagastu apvienību, 
pagastu pārvalžu vadītājiem 

2026. gada 29. aprīlī stājās spēkā Kapsētu likums, ar kura pieņemšanu valstī ieviests vienots regulējums (skaidra procesa norise neatkarīgi no pašvaldības, kurā atrodas kapsēta), kas mazina administratīvo slogu sabiedrībai, nosaka skaidrus veicamos pienākumus un termiņus pašvaldībās ar kapsētu darbību saistītos jautājumos. 
Kapsētu likuma 8. panta pirmajā daļā noteikts, ka Pašvaldība izdod administratīvo aktu par kapavietas piešķiršanu. Bez tā Kapsētu likumā ir deleģējums pašvaldībai pieņemt lēmumus: ar kuru atzīst kapavietu par nekoptu; par kapavietas izmantošanas tiesību atņemšanu kapavietas turētājam; par kapavietas izmantošanas tiesību atjaunošanu kapavietas turētājam vai piešķiršanu citai personai; par apbedīšanas vai urnas novietošanas atļauju vai atteikumu;  par kapavietas izmantošanas tiesību anulēšanu. 
Pašvaldību likuma 25. panta pirmā daļa noteic, ka dome pilnvaro pašvaldības administrācijas iestādi vai amatpersonu izdot administratīvo aktu pašvaldības vārdā, izņemot gadījumu, kad likums vai Ministru kabineta noteikumi tieši nosaka to pašvaldības institūciju, tostarp domi, kuras kompetencē ir administratīvā akta izdošana.
Pašvaldību likuma 50. panta otrās daļas 5. punkts noteic, ka privāto tiesību līgumu noslēgšanas procedūra ir noteikta pašvaldības darba reglamentā.
Saskaņā ar Ogres novada pašvaldības 2024. gada 27. jūnija iekšējo noteikumu Nr. 61/2024 “Ogres novada pašvaldības darba reglaments” 83. punktu [..]: “Līgumus pašvaldības vārdā paraksta domes priekšsēdētājs, domes priekšsēdētāja vietnieks, pašvaldības izpilddirektors, pašvaldības izpilddirektora vietnieks vai ar domes lēmumu cita pilnvarota pašvaldības amatpersona”.
Ņemot vērā Ogres novada pašvaldības administrācijas struktūru, piemērotākais risinājums ir pilnvarot pilsētu, pilsētu un pagastu apvienību, pagastu pārvalžu vadītājus izdot minēto administratīvo aktu, pieņemt lēmumus un parakstīt privāto tiesību līgumus.
Valsts pārvaldes iekārtas likuma 10. panta desmitā daļa noteic, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu.
Pamatojoties uz Kapsētu likuma 8. panta pirmo, devīto daļu, 11. panta otro, trešo, ceturto, piekto daļu, 12. panta pirmo daļu, 13. panta trešo daļu, Pašvaldību likuma 25. panta pirmo daļu un Ogres novada pašvaldības 2024. gada 27. jūnija iekšējo noteikumu Nr. 61/2024 “Ogres novada pašvaldības darba reglaments” 83. punktu, 

balsojot: ar 12 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls), "Pret" – 7 (Dace Kļaviņa, Kārlis Ansons, Kārlis Avotiņš, Mariss Martinsons, Matīss Mežaks, Santa Ločmele, Uldis Skudra), "Atturas" – 2 (Jānis Siliņš, Rūdolfs Kudļa), "Nepiedalās" – nav,
Ogres novada pašvaldības dome NOLEMJ:

1. Pilnvarot Ogres novada pašvaldības (turpmāk – Pašvaldība):
· Birzgales pagasta;
· Ikšķiles pilsētas un Tīnūžu pagasta;
· Jumpravas pagasta;
· Krapes pagasta;
· Ķeguma pilsētas;
· Ķeipenes pagasta;
· Lauberes pagasta;
· Lēdmanes pagasta;
· Lielvārdes pilsētas un pagasta;
· Madlienas pagasta;
· Mazozolu pagasta;
· Meņģeles pagasta;
· Ogresgala pagasta;
· Rembates pagasta;
· Suntažu pagasta;
· Taurupes pagasta;
· Tomes pagasta,
pilsētu, pilsētu un pagastu apvienību, pagastu pārvalžu (turpmāk – Pārvalde(s)) vadītājus:
1.1. izdot administratīvo aktu par kapavietas piešķiršanu, pieņemt lēmumu: ar kuru atzīst kapavietu par nekoptu; par kapavietas izmantošanas tiesību atņemšanu kapavietas turētājam; par kapavietas izmantošanas tiesību atjaunošanu kapavietas turētājam vai piešķiršanu citai personai; par apbedīšanas vai urnas novietošanas atļauju vai atteikumu;  par kapavietas izmantošanas tiesību anulēšanu, ja kapavietā vairs nav apbedīts neviens kapavietas turētāja piederīgais vai kolumbārijā nav novietota urna;
1.2. Pašvaldības vārdā un noteiktajā kārtībā, Pārvaldes darbības teritorijā, apstiprinātā budžeta ietvaros, slēgt privāto tiesību līgumus, kas nepieciešami, lai nodrošinātu: 
1.2.1. piegādes vai būvdarbu veikšanu (t. sk. preču iegāde, remonta darbi u. c.), Pašvaldības sniegto pakalpojumu pieejamību;
1.2.2. esošo Pašvaldības neapbūvētu zemesgabalu iznomāšanu (tostarp organizēt lēmuma pieņemšanu par iznomāšanu, zemes nomas līguma pagarināšanu vai nepagarināšanu, noslēgt, grozīt, izbeigt un pārjaunot zemes nomas līgumu), ja atbilstoši normatīvajiem aktiem zeme tiek iznomāta, nerīkojot izsoli, un zemes nomas maksa noteikta spēkā esošajos normatīvajos aktos;
1.2.3. līgumu pagarināšanu ar Pašvaldības zemes nomas pirmtiesību ieguvējiem, kuriem zemes nomas līgumi noslēgti saskaņā ar  Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta otro daļu (tostarp noslēdz, groza, izbeidz un pārjauno zemes nomas līgumu);
1.2.4. esošo Pašvaldības apbūvētu zemesgabalu, uz kura atrodas citai personai piederoša ēka (būve), kas ir patstāvīgs īpašuma objekts, iznomāšanu (tostarp noslēdz, groza, izbeidz un pārjauno zemes nomas līgumu);
1.2.5. citai personai piederošas zemes, uz kuras atrodas Pašvaldības ēkas (būves) vai to daļas, nomu (tostarp noslēdz, groza, izbeidz un pārjauno zemes nomas līgumu);
1.2.6. esošo Pašvaldības nedzīvojamo ēku (būvju) vai telpu kopā ar tām saistītās zemes vai tās daļas (ja zeme tiek iznomāta kopā ar ēku (būvi) vai telpu) iznomāšanu vienreizējam pasākumam vai uz laiku līdz pieciem gadiem, ja atbilstoši normatīvajiem aktiem nedzīvojamās telpas tiek iznomātas, nerīkojot izsoli (tostarp organizē lēmuma pieņemšanu par iznomāšanu, nomas līguma pagarināšanu vai nepagarināšanu, atbilstoši spēkā esošajiem normatīvajiem aktiem nosaka nomas maksu, noslēdz, groza, izbeidz un pārjauno nomas līgumu);
1.2.7. lauksaimniecībā izmantojamās zemes iznomāšanu pēc zemes nomas tiesību izsoles saskaņā ar pašvaldības mantas  novērtēšanas un izsoles komisijas lēmumu (tostarp noslēdz, groza, izbeidz un pārjauno zemes nomas līgumu);
1.2.8. Pašvaldības dzīvojamās telpas izīrēšanu un pārvaldīšanu saskaņā ar domes vai pašvaldības institūciju lēmumiem (tostarp noslēdz, groza, izbeidz un pārjauno dzīvojamo telpu īres līgumu);
1.2.9. Pārvaldes noslēgto nekustamā īpašuma nomas, īres, patapinājuma un piešķirto apbūves tiesību izmantošanas līgumu izpildi no Pašvaldības puses un līguma saistību izpildes kontroli no citām līgumslēdzējām pusēm;
1.2.10. noslēgto nekustamo īpašumu īres, nomas, patapinājuma un apbūves tiesību līgumu uzskaiti un reģistrēšanu attiecīgajās pašvaldības uzskaites sistēmās.
2. Šā lēmuma 1. punktā minētais pilnvarojums ir derīgs līdz Pārvalžu nolikumu apstiprināšanai.
3. Šā lēmuma 1. punktā minēto Pašvaldības Pārvalžu vadītājiem:
3.1. īstenojot 1.1. apakšpunkta pilnvarojumu ir pienākums ievērot Kapsētu likumā noteiktās prasības;
3.2. īstenojot 1.2. apakšpunkta pilnvarojumu ir pienākums ievērot Ogres novada pašvaldības 2024. gada 2. janvāra iekšējo noteikumu Nr. 1/2024 “Dokumentu un arhīva pārvaldības kārtība Ogres novada pašvaldībā” un Ogres novada pašvaldības 2026. gada 16. aprīļa iekšējo noteikumu Nr. 2/2026 “Iepirkumu plānošanas, veikšanas un kontroles kārtība” prasības.
4. Pašvaldības Pārvaldes vadītāja izdotais administratīvais akts, ar kuru atteikta kapavietas piešķiršana vai kapavietas turētāja tiesību piešķiršana, ir apstrīdams Ogres novada pašvaldības domē Administratīvā procesa likumā noteiktajā kārtībā.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

